ຫ້ອງການ
- ທີ່ຕັ້ງຂອງຫ້ອງການ.
ຫ້ອງການສະຖາບັນການເມືອງ ແລະ ການປົກຄອງແຫ່ງຊາດ ຂຽນຫຍໍ້ (ຫກ) ແມ່ນໜ່ວຍງານໜຶ່ງທີ່ຂຶ້ນກັບສະຖາບັນການເມືອງ ແລະ ການປົກຄອງແຫ່ງຊາດ, ເຮັດວຽກງານເປັນເສນາທິການໃຫ້ແກ່ຄະ ນະນຳສະຖາບັນ ໃນດ້ານຕ່າງໆ ເຊ່ັນ: ດ້ານວຽກງານບໍລິຫານ, ວຽກງານແຜນການ-ການເງິນ, ວຽກງານພົວພັນກັບຕ່າງປະເທດ, ວຽກງານຄົ້ນຄວ້າສັງລວມ ແລະ ວຽກງານຄຸ້ມຄອງຊັບສິນຂອງລັດ. ຫ້ອງການມີຖານະເທ່ົາກັບກົມ, ສູນຂໍ້ມູນຂ່າວສານ ແລະ ບັນດາຄະນະວິຊາພາຍໃນສະຖາບັນ.
- ບົດບາດຂອງຫ້ອງການ.
ຫ້ອງການ ມີບົດບາດເປັນເສນາທິການຊ່ວຍວຽກຄະນະນຳຂອງ ສມປຊ ໃນການຄົ້ນຄວ້າຜັນຂະ ຫຍາຍແນວທາງແຜນນະໂຍບາຍຂອງພັກ, ແຜນການຂອງລັດ, ມະຕິ, ຄຳສ່ັງ ແລະ ຄຳແນະນຳຂອງຂັ້ນເທິງໃຫ້ກາຍເປັນແຜນການ, ແຜນງານ ໂຄງການໃນແຕ່ລະໄລຍະຂອງ ສມປຊ ພ້ອມທັງຈັດຕັ້ງປະຕິບັດໃຫ້ປະກົດຜົນເປັນຈິງ; ຄົ້ນຄວ້າສ້າງແຜນການ, ແຜນງົບປະມານ, ແຜນການລົງທຶນ, ຕິດຕາມການຈັດຕັ້ງປະຕິບັດແຜນການຂອງແຕ່ລະພາກສ່ວນ; ສົມທົບກັບພາກສ່ວນຕ່າງໆພາຍໃນ ສະຖາບັນ ເພື່ອສ້າງແຜນການພົວພັນຮ່ວມມືກັບຕ່າງປະເທດ; ມີບົດບາດໃນການເຮັດວຽກງານບໍລິຫານ, ຄຸ້ມຄອງອຳນວຍຄວາມສະດວກຕ່າງໆ ໃຫ້ແກ່ການຈັດຕັ້ງປະຕິບັດໜ້າທີ່ການເມືອງຂອງສະຖາບັນ.
- ຂອບເຂດວຽກງານທີ່ຂຶ້ນກັບຄວາມຮັບຜິດຊອບຂອງຫ້ອງການສະຖາບັນລວມມີ:
+ ວຽກງານເລຂາຄະນະນຳສະຖາບັນ.
+ ວຽກງານສະຖິຕິ, ຄົ້ນຄວ້າສັງລວມ ແລະ ແຜນການ.
+ ວຽກງານການເງິນ.
+ ວຽກງານກໍ່ສ້າງ, ຄຸ້ມຄອງ, ບຳລຸງຮັກສາພື້ນຖານວັດຖຸເຕັກນິກ ແລະ ຊັບສິນຂອງລັດ.
+ ວຽກງານພົວພັນຕ່າງປະເທດ.
+ ວຽກງານບໍລິຫານທົ່ວໄປ.
- ໜ້າທີ່ຂອງຫ້ອງການ.
+ ຄົ້ນຄວ້າ ແລະ ສ້າງຮ່າງແຜນການເຄື່ອນໄຫວກວມລວມປະຈຳປີ, ປະຈຳງວດ ແລະ ປະຈຳ ເດືອນຂອງທົ່ວສະຖາບັນເພື່ອສະເໜີຄະນະສະຖາບັນຕົກລົງ.
+ ຊ່ວຍຄະນະສະຖາບັນໃນການກຳນົດແຜນການ ແລະ ຕາຕະລາງເຄື່ອນໄຫວຂອງຫົວໜ້າ ແລະ ຂອງຄະນະສະຖາບັນປະຈຳອາທິດ, ປະຈຳເດືອນ, ປະຈຳງວດ.
+ ຂຶ້ນແຜນງົບປະມານປະຈຳປີ, ກຳນົດແຜນການໃຊ້ຈ່າຍງົບປະມານ ກໍ່ຄືຕິດຕາມກວດກາການນຳໃຊ້ງົບປະມານເພື່ອຮັບປະກັນຄວາມຖືກຕ້ອງ ແລະ ທັນເວລາ.
+ ຈັດຕັ້ງປະຕິບັດວຽກງານກໍ່ສ້າງ, ຕິດຕັ້ງ ຫຼື ການຈັດຊື້ພາຍໃນສະຖາບັນ, ດຳເນີນການຄຸ້ມຄອງຊັບສິ ນຂອງລັດທົ່ວ ສະຖາບັນ ຢ່າງເປັນລະບົບເອກະພາບ.
+ ຄົ້ນຄວ້າ ແລະ ກຳນົດບັນດາລະບຽບການຄຸ້ມຄອງການເຄື່ອນໄຫວຢູ່ພາຍໃນ, ລະບອບສ່ອງ ແສງລາຍງານ, ລະບຽບການພົວພັນ ເຖິງການນຳໃຊ້ຊັບສິນຂອງລັດ, ການປ້ອງກັນຄວາມສະຫງົບພາຍໃນ.
+ ສົມທົບກັບພາກສ່ວນທີ່ກ່ຽວຂ້ອງຢູ່ພາຍໃນ ແລະ ນອກສະຖານທີ່ ເພື່ອສ້າງແຜນການຮ່ວມມືກັບຕ່າງປະເທດ, ພ້ອມທັງຕິດ ຕາມການກວດກາການຈັດຕັ້ງປະຕິບັດໃຫ້ໄດ້ຮັບຜົນດີ.
- ສິດຂອງຫ້ອງການ.
+ ເຂົ້າຮ່ວມກອງປະຊຸມເປີດກວ້າງຂອງຄະນະສະຖາບັນ ຫຼື ກອງປະຊຸມສະເພາະທີ່ຄະນະສະຖາບັນຈັດຂຶ້ນ ເພື່ອຄົ້ນຄວ້າ ແລະ ຕົກລົງ ບັນຫາຕ່າງໆ ທີ່ພົວພັນເຖິງວຽກງານໃນຄະນະຮັບຜິດຊອບຂອງຕົນ
+ ສະເໜີຂໍການພິຈາລະນາຕົກລົງຈາກຫົວໜ້າສະຖາບັນໃນການຈັດຕັ້ງ ຫຼື ລົບລ້າງການຈັດຕັ້ງຂັ້ນພະແນກ, ກຳນົດພາລະບົດບາດຂອງພະແນກໃນຄວາມຮັບຜິດຊອບຂອງຕົນ.
+ ສະເໜີຂໍການຕົກລົງຈາກຫົວໜ້າສະຖາບັນກ່ຽວກັບທິດທາງ, ວິທີການ, ມາດຕະການຕ່າງໆທີ່ຈຳເປັນໃນການ ປັບປຸງວຽກງານ ພາຍໃນຂອງຫ້ອງການ.
+ ຮຽກປະຊຸມໃນນາມສະຖາບັນ, ອອກແຈ້ງການ, ສະໂນດນຳສົ່ງເອກະສານ, ໜັງສືເດີນທາງ, ໜັງສືສະເໜີ, ໜັງສືຢັ້ງຢືນ… ໃນ ຂອບເຂດວຽກງານທີ່ຕົນຮັບຜິດຊອບ.
+ ຕິດຕໍ່ພົວພັນປະສານງານກັບພາກສ່ວນຕ່າງໆພາຍໃນ ສະຖາບັນ ໃນການປະຕິບັດໜ້າທີ່ຂອງຕົນ ແລະ ເພື່ອປະຕິບັດກິດຈະ ກຳລວມຂອງສະຖາບັນ.
+ ຕິດຕໍ່ພົວພັນກັບອົງການ ຫຼື ໜ່ວຍງານຂອງຫ້ອງການ ຫຼື ຂອງທົ່ວສະຖາບັນ ຕາມການເຫັນດີຂອງຫົວໜ້າສະຖາບັນ.
+ ສິດອື່ນໆທີ່ຫົວໜ້າສະຖາບັນມອບໝາຍໃຫ້.
- ກົງຈັກການຈັດຕັ້ງຂອງຫ້ອງການ.
ຫ້ອງການປະກອບດ້ວຍ 5 ພະແນກ, ມີພະນັກງານທັງໝົດ 42 ຄົນ, ຍິງ 15 ຄົນ:
+ ພະແນກບໍລິຫານ:
+ ພະແນກແຜນການ, ການເງິນ.
+ ພະແນກພົວພັນຕ່າງປະເທດ.
+ ພະແນກ ຄົ້ນຄວ້າສັງລວມ, ແຜນການ ແລະ ສະຖິຕິ.
+ ພະແນກ ຄຸ້ມຄອງຊັບສິນຂອງລັດ.